
Šta će na Sudnjem danu biti s umrlom djecom od roditelja muslimana?


* 
* 
* 
* 
* 
* 
* 

 
Šta će na Sudnjem danu biti s umrlom djecom od roditelja muslimana?

Uzvišeni Allah kaže: **“Onima koji su vjerovali i za kojima su se djeca njihova u vjerovanju povela priključit ćemo djecu njihovu.”**(Et-Tur, 21.) Imam Muslim, preko Ebu Hurejre, radijallahu anhu, zabilježio je da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, u vezi s umrlom djecom od roditelja muslimana rekao: *“Njihova se djeca slobodno kreću po Džennetu; roditelj će takvo dijete sresti pa će ono uzeti za njegovu odjeću, a pustit će ga tek onda kada ga uvede u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***.”*  

U vjerodostojnom predanju stoji da je neki ***[ashab](https://pitajucene.com/search/ashab/questions/ "Pretraži pitanja o ashabima")*** imao sina kojeg je silno volio. Jednog dana Poslanik, ﷺ, upitao ga je: “Voliš li svoga sina?”, na šta je odgovorio: “Neka te Allah voli kao što ja njega volim!” Nakon određenog vremena taj je dječak umro, pa mu je Poslanik, ﷺ, rekao: *“Zar ne bi volio da te on čeka na svim džennetskim vratima i otvara ti ih!”* ***[Ashabi](https://pitajucene.com/search/ashab/questions/ "Pretraži pitanja o ashabima")*** su upitali: “Allahov Poslaniče, odnosi li se to samo na njega ili na sve nas?” “Na njega i na sve vas”, odgovorio je Resulullah, ﷺ.(Ahmed, Tajalisi, Taberani, 19/26, i Bejheki u djelu *El-Adab*, str. 470 i 1064, sa ispravnim lancem prenosilaca.)  

Imam Ahmed i Ibn Abdulberr naveli su konsenzus učenjaka da će djeca od roditelja muslimana ući u Džennet.(Vidjeti: *Et-Temhid*, 6/348-349 i 18/90, *Ahkamu ehliz-zimma*, 2/1083, i *Tarikul-hidžretejn*, str. 475.)  

A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


